
Ministru kabineta rīkojums Nr. 854
Rīgā 2023. gada 5. decembrī (prot. Nr. 60 52. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Kultūras ministrijai (Nacionālajai kultūras mantojuma pārvaldei) 988 714 euro, tai skaitā:
· 1.1. 626 714 euro, lai Sakrālā mantojuma finansēšanas programmas ietvaros nodrošinātu finansējumu:
· 1.1.1. 341 714 euro Latvijas evaņģēliski luteriskās Baznīcas Kuldīgas Svētās Annas draudzei Kuldīgas Svētās Annas luterāņu baznīcas jumta atjaunošanai;
· 1.1.2. 225 000 euro  Liepājas Svētās Trīsvienības katedrāles pareizticīgo draudzei Liepājas Svētās Trīsvienības pareizticīgo baznīcas rietumu fasādes un galvenās ieejas restaurācijai;
· 1.1.3. 60 000 euro Šķeltovas Svētītāja Nikolaja Brīnumdarītāja pareizticīgo draudzei Šķeltovas pareizticīgo baznīcas jumta atjaunošanas darbiem;
· 1.2. 362 000 euro, lai Kultūras pieminekļu konservācijas un restaurācijas programmas ietvaros nodrošinātu finansējumu Rīgas Metropolijas Romas katoļu kūrijai nepieciešamajiem darbiem Rīgas Svētā Jēkaba katoļu baznīcā un tās ēku kompleksā.

